GRADSKO KAZALIŠTE LUTAKA: „VRLO ZAPETLJAN ČVOR“
2024-10-05 18:00 - 19:00 (Europe/Zagreb) | Gradsko kazalište lutaka, Blaža Polića 6, Rijeka
Predstava je nastala prema motivima slikovnice Manuela Šumberca. Redatelj predstave je Aleksandar Švabić, koji je ujedno sudjelovao u scenskoj adaptaciji zajedno s autorsko-glumačkim timom predstave. Dramaturški suradnik i asistent redatelja je Jadran Grubišić. Autorica vizualnog identiteta predstave je Ana Sekulić, dok je za scenski pokret zadužen Damir Klemenić. Oblikovanje svjetla potpisuje Sanjin Seršić. Predstavu izvode Petra Vučković, Alex Đaković, Damir Orlić i David Petrović. Predstava je namijenjena djeci uzrasta 4 godine i starijoj.

Ulaznice za predstavu GKL Rijeka mogu se kupiti online u web shopu GKL Rijeka te putem platforme
Moje karte.hr i RCC portala.
Rezervacija ulaznica na mail blagajne Kazališta: blagajna.gklri@gmail.com
Napomena: Rezervirane ulaznice moraju se kupiti najkasnije 30 minuta prije početka
izvedbe.
Cijena ulaznice iznosi 4 eura.

Lit Link Festival u Antikvarijatu Ex Libris
2024-10-05 18:00 - 20:00 | Knjiga.hr / Antikvarijat Ex libris, Riva Boduli 3, Rijeka, 51000
Na festivalu će sudjelovati autori iz Španjolske, Meksika, Argentine i Hrvatske. Među njima su Jacobo Bergareche, Silvia Hidalgo, Mariana Sández, Tea Tulić, Zoran Žmirić, Dunja Matić i Eva Simčić. Posjetitelji će uživati u bilingualnim čitanjima uz prijevode prikazane na platnu. Festival nudi priliku za nov i uzbudljiv način doživljaja književnosti. Ne propustite ovu posebnu literarnu poslasticu!

„Čovjek koji nije mogao šutjeti“ premijerno u Art-kinu uz gostovanje redatelja Nebojše Slijepčevića
2024-10-05 19:00 - 22:00 | Art-kino

Krležina drama „U agoniji“ u „Zajcu“
2024-10-05 19:30 - 21:30 | HNK Ivan pl. Zajc, Verdijeva ul. bb, Rijeka, 51000
Vrlo zapažena inscenacija najizvođenijeg i kritički najbolje ocijenjenog Krležinog dramskog teksta „U agoniji“ redateljice Senke Bulić fokusira se na lik glavne junakinje, Laure Lenbach, koja je proglašena psihološki najdubljom i najtragičnijom osobom u Krležinoj dramatici.
U Krležinim se ljubavnim trokutima uvijek „propada od iste ‘korupcije’ – beskarakternosti, bešćutnosti, oportunizma, manjkavosti“. U središtu ljubavnoga trokuta, Laura čeka ispunjenje svoje iluzije i lakoće života, za koje nema nikakva jamca u realnosti. Nemogućnost da ostvari svoje težnje, želje i projekcije za nju je nepodnošljiva, te na kraju tragično skonča.

Pomelo Chess Society u Palachu
2024-10-05 20:00 - 23:00 | Palach
Ulaznice: pretprodajna cijena iznosi 10 eura, dok se cijena na dan koncerta penje na 13 eura, preko sustava Entrio ili fizički u Dallas Music Shop Rijeka.

Karaoke & Iron Maiden Tribute u Riveru!
2024-10-05 20:00 - 23:00 | River pub, Rijeka
Petak, 4. listopada, karaoke:
Večer pjevanja i zabave u River Pubu. Sudionici imaju priliku natjecati se za nagrade, a svi koji se odluče za nastup bit će nagrađeni motivacijskom žesticom. DJ Bruno će pružiti glazbenu podršku do 03:00. Prijave počinju u 21 sat.

Subota, 5. listopada, Iron Maiden Tribute „False Reasoning”:
Nastup riječkog heavy metal benda „False Reasoning”. Koncert uz promotivne cijene pića, u obnovljenom prostoru River Puba.

GRADSKO KAZALIŠTE LUTAKA: „VRLO ZAPETLJAN ČVOR“
2024-10-06 01:00 - 04:00 | Gradsko kazalište lutaka, Blaža Polića 6, Rijeka
Petak 04.10. u 18h
Subota 05.10. u 11 i 18h
Lokacija: GKL Rijeka

Predstava je nastala prema motivima slikovnice Manuela Šumberca. Redatelj predstave je Aleksandar Švabić, koji je ujedno sudjelovao u scenskoj adaptaciji zajedno s autorsko-glumačkim timom predstave. Dramaturški suradnik i asistent redatelja je Jadran Grubišić. Autorica vizualnog identiteta predstave je Ana Sekulić, dok je za scenski pokret zadužen Damir Klemenić. Oblikovanje svjetla potpisuje Sanjin Seršić. Predstavu izvode Petra Vučković, Alex Đaković, Damir Orlić i David Petrović. Predstava je namijenjena djeci uzrasta 4 godine i starijoj.

Ulaznice za predstavu GKL Rijeka mogu se kupiti online u web shopu GKL Rijeka te putem platforme
Moje karte.hr i RCC portala.
Rezervacija ulaznica na mail blagajne Kazališta: blagajna.gklri@gmail.com
Napomena: Rezervirane ulaznice moraju se kupiti najkasnije 30 minuta prije početka
izvedbe.
Cijena ulaznice iznosi 4 eura.

Dan otvorenih vrata Društva za zaštitu životinja Rijeka
2024-10-06 10:00 - 14:00 | Društvo za zaštitu životinja Rijeka
Posjetitelji će imati priliku upoznati oko 70 pasa koji s nestrpljenjem čekaju druženje i šetnju. Tim azila, uključujući zaposlenike, volontere, trenera i veterinara, bit će prisutan za sva pitanja te će objasniti kako se pridružiti njihovom radu. Uz druženje sa štencima, posjetitelji mogu sudjelovati u tomboli s nagradama, donirati obrok za azilante, ili podržati azil kupnjom promotivnih artikala ili donacijama.

6. Dani rane glazbe
2024-10-06 19:00 - 22:00 | Crkva Uznesenja Blažene Djevice Marije kod Kosog tornja
Prve večeri festivala, 6. listopada u 19 sati, nastupit će jedan od naših najoriginalnijih ansambala za ranu glazbu, Ansambl Responsorium s programom pod nazivom „Musica mundana, humana et instrumentalis – od inspiracije do manifestacije u glazbi 17. stoljeća“.
Na središnjem koncertu festivala, 27. listopada u 19 sati, nastupit će Trio Corrente.
Na završnom koncertu festivala, 3. studenog u 19 sati, uz festivalski ansambl Riječki barokni solisti – RiBaSol s programom „Večer Vivaldija“ nastupit će solisti Metod Sironić na traversu i gost večeri, poznati slovenski gitarist, lutnjist i teorbist Izidor Erazem Grafenauer.

Bajkoteka: O ribaru i njegovoj ženi u Frankopanskom kaštelu u Krku – Ribarev dan na moru
2024-10-07 10:00 - 12:00 | Frankopanski kaštel, Krk
U Frankopanskom kaštelu u Krku jedna će se neobična ribica prisjetiti staroga ribara i njegove žene. Ispričat će priču o ribarenju, tradicijskim barkama i običajima vezanim uz more. Ribičine edukativne radionice za djecu predškolskog i osnovnoškolskog uzrasta održat će se i 18. te 19. listopada od 10 do 11:30 sati.
Organizator događaja je Pomorski i povijesni muzej Hrvatskog primorja Rijeka, autorica je Iva Volović.

Izložba „Vrane“ Kyunghee Lee iz Južne Koreje
2024-10-08 - 2024-10-22 | Galerija Principij
U galeriji Principij će se u utorak, 8. listopada u 17 sati, otvoriti izložba „Vrane“ autorice Kyunghee Lee iz Južne Koreje.

Galerija Decumanus (Krk): izložba „Od Oceana do zaljeva“ Prirodoslovnog muzeja Rijeka
2024-10-08 - 2024-10-24 | Galerija Decumanus, Krk
Izložba „Od Oceana do zaljeva“ otvorena je sve do 24. listopada, a postav je moguće razgledati svakim radnim danom od 10 do 12 i od 18 do 20 sati.

Promocija knjige poezije autora Sabahudina Budimlije
2024-10-08 18:00 - 20:00 | prizemlje Gradske vijećnice, Korzo 16
Riječ je o sedmoj knjizi poezije koja je inspirirana ljepotama, poviješću i multikulturalnošću Rijeke i okolice. Promociji će prisustvovati Sabahudin Budimlija, autor, Darko Ramini, urednik knjiga te Dragana Jurčić, tajnica MO Škurinje. Poeziju će čitati pjesnikinja Vanja Michelazzi, Alemka Brazzoduro i Lucija Bjelobaba, dok će u glazbenom dijelu programa nastupiti polaznici Glazbene škole Ivana Matetića Ronjgova iz Rijeke.

Vodstvo izložbom „Gledanje između slika“ i razgovor s autoricom Mirnom Kutlešom
2024-10-10 - 2024-10-11 | Galerija Kortil
U četvrtak, 10. listopada, s početkom u 18 sati, u Galeriji Kortil održat će se vodstvo izložbom uz razgovor voditeljice galerije Ivane Lučić, umjetnice Mirne Kutleše i kustosice izložbe Vane Gović Marković. Povod vodstvu je trenutna Kutlešina izložba „Gledanje između slika“.
Izložbom „Gledanje između slika“ započela je jesenska izlagačka sezona Galerije Kortil, a izložba se može pogledati do ovoga petka, 11. listopada, svaki dan od 9 do 13 i od 17 do 20 sati.

8. Festival queer i feminističke kulture Smoqua
2024-10-10 - 2024-10-12 | Rijeka
Ovogodišnji program obuhvaća više od 45 umjetnika i umjetnica te aktivista i aktivistkinja, uz sudjelovanje 20 organizacija, kolektiva i inicijativa iz desetak zemalja. Festival nudi više od 20 događanja na sedam lokacija u centru grada. Tema festivala „Otpor i otpornost“ bavi se očuvanjem ljudskih prava u izazovnim vremenima, naglašavajući snagu zajedništva i pronalaženje novih načina za društvene promjene. Program uključuje radionice, izložbe, performanse, razgovore, Queer Grad, igre, Queer-UP! Party te mnoge druge aktivnosti.
Detaljan program možete pronaći na web stranici LORI. Na stranici možete rezervirati svoje mjesto, provjeriti potrebno za pojedine događaje i dobiti sve informacije.

Panel: LGBTIQ fobija u obrazovanju otvara 8. Festival queer i feminističke kulture „Smoqua“
2024-10-10 16:00 - 22:00 | RiHub

Književni susret s Andreom Žicom Paskučijem u Gradskoj knjižnici
2024-10-10 18:00 - 20:00 | Gradska knjižnica Rijeka, Viktora cara Emina, Rijeka, 51000
Razgovor će moderirati Davor Grgurić, predsjednik riječkog ogranka Društva hrvatskih književnika.
Andrea Žic Paskuči (aka AŽP) rođen u Rijeci 21. studenog 1970., poeziju piše jer mora, može i hoće. Tu istu poeziju poslije javno čita kod prijatelja u kuhinji ili na večerima poezije (Festival Vrisak, ArtKamp, Ljeto na Kantridi, Književne večeri Hotel Balatura, Jutro poezije, Verši na šterni, Poezija s balkona…).

Besplatno stručno vodstvo izložbom „Od Oceana do zaljeva“ u Galeriji Decumanus
2024-10-10 19:00 - 2024-10-24 20:30 | Galerija Decumanus, Krk
Prvo stručno vodstvo izložbom „Od Oceana do zaljeva“ Prirodoslovnog muzeja Rijeka, postavljenom u krčkoj Galeriji Decumanus, bit će organizirano u četvrtak, 10. listopada, s početkom u 19:00 sati. Voditeljica vodstva bit će autorica izložbe Nadia Dunato Pejnović, viša muzejska kustosica geologinja-paleontologinja.

Rikon 2024.
2024-10-11 - 2024-10-13 | Exportdrvo, Grobnička Riva, Rijeka, 51000
Sve informacije o programu i cijenama ulaznica potražite na web stranici.

REFLEKS: razgovor s Danielom Berger Prado
2024-10-11 17:00 - 18:00 | Filodrammatica
Daniela Berger Prado završila je kustoski program na Royal College of Arts u Londonu te predaje suvremenu umjetnost i izložbene prakse na Universidad Alberto Hurtado u Santiagu. Trenutno radi kao kustosica i voditeljica izložbenih programa u muzeju moderne i suvremene umjetnosti Museo de la Solidaridad Salvador Allende u Santiagu, gdje se od 2016. godine bavi političkim i ženskim umjetničkim praksama. U svojoj prezentaciji govorit će o radu i aktivnostima muzeja s naglaskom na suvremene umjetničke prakse i istraživanje tema sjećanja i solidarnosti. Razgovor će se održati na engleskom jeziku, a ulaz je slobodan. Događaj se organizira povodom otvorenja izložbe Matrix Vegetal čileanske umjetnice Patricije Domínguez, koja će se održati u Galeriji Filodrammatica u četvrtak, 10. listopada u 19 sati.

Promocija knjige „Zeleni dom“ norveškog autora u Rijeci Andersa Røyneberga
2024-10-11 18:00 - 19:00 | Knjižara V.B.Z., Korzo 9
Anders će govoriti o dobrobitima sobnih biljaka, ključnim faktorima za njihov uzgoj i stiliziranju doma biljkama. Također će podijeliti aktualne trendove u izboru biljaka te demonstrirati tehnike za njihov zdrav rast. Ulaz je besplatan, a knjiga „Zeleni dom“ dostupna je u knjižarama i na web shopu V.B.Z.-a.

Festival Smoqua: Međunarodni dan izlaska iz ormara
2024-10-11 18:30 - 22:00 | Galerija O.K., Art-kino
U 18:30 u Galeriji O.K. mlada iransko-austrijska umjetnica Shahrzad Nazarpour performansom „Kosa, kamenje i glasovi“ posvećuje se emancipaciji žena i nebinarnih osoba u Iranu i Afganistanu. U 20:30 u Art-kinu prikazuje se emotivni američki film o interspolnosti „Uobičajeno kao crvena kosa“, a nakon toga slijedi diskusija s aktivistkinjama i aktivistima.

Otvorenje 24. sezone u Kalvariji
2024-10-11 20:00 - 21:00 | Kulturni centar Kalvarija
Autor i redatelj predstave je Dragan Simić, a igraju Marija Kučan, Galja Milošević, Nana Spadoni, Geri Smokvina, Matija Godec i Vid Vicić. Predstava se održava i 12. listopada u isto vrijeme.

Prvi „Open Mic Storytelling“ u Dnevnom Boravku
2024-10-11 20:00 - 23:00 | Book Caffe Dnevni Boravak, Ciottina 12a, Rijeka, 51000
Svi zainteresirani imat će priliku podijeliti svoje priče, bilo stvarne, izmišljene, neobične ili svakodnevne. Jedino pravilo događaja je da nema čitanja, glazbe ni rekvizita. Fokus je na pripovijedanju, s dopuštenjem korištenja natuknica, ali s naglaskom na spontanost i osobnu izvedbu. Prijave su moguće putem e-maila storytellerzri@gmail.com, a ukoliko ostane slobodnih mjesta, sudionici se mogu prijaviti i na samom događaju. Sudionike očekuju simbolični pokloni, a tri najbolje priče bit će nagrađene.

20. BUNDEVIJADA
2024-10-12 - 2024-10-13, 2024-10-12
Više informacija na sljedećoj poveznici.

VMB lab u Galeriji Kortil – Radionica slikanja
2024-10-12 10:00 - 13:00 | Galerija Kortil
Radionica je inspirirana izložbom Mirne Kutleše pod nazivom „Gledanje između slika“ i pruža priliku za istraživanje boje i slojevitosti u slikarstvu. VMB Lab je edukativni program Galerije Kortil usmjeren na razvoj publike i aktivno uključivanje djece i mladih u umjetničke aktivnosti. Cilj projekta je uspostaviti dublji i trajniji odnos s umjetnošću kroz kontinuirane interaktivne radionice i umjetničke akcije.

Radionica je namijenjena djeci od 2. do 8. razreda, s naglaskom na razvoj finih motoričkih vještina, koordinaciju oka i ruke te poboljšanje koncentracije. Sudionici će učiti osnove o boji, istražujući primarne i sekundarne boje te primjenu boje u kolorističkom slikarstvu. Također će isprobati razliku između pastoznog i lazurnog slikanja kroz vlastite radove.

Radionicu vodi Tanja Blašković. Prijave su otvorene do petka, 11. listopada, a broj mjesta ograničen. Obrazac je dostupan na sljedećoj poveznici.

KONT-A-PORTER: jesenski buvljak
2024-10-12 10:00 - 14:00 | Kont

Predstavljanje knjige „DRŽAVO, SRAMI SE!“ autorice Marine Pijaca
2024-10-12 11:00 - 12:00 | Book Caffe Dnevni Boravak, Ciottina 12a, Rijeka, 51000
U ovoj knjizi, autorica iznosi snažnu kritiku „političkog kišobrana“ na djelu, ukazujući na izostanak reakcije državnih institucija na nepravilnosti i namještanje natječaja za radna mjesta u prosvjetnoj i veterinarskoj struci. Knjiga je pisana u prvom licu, oslanjajući se na priloženu dokumentaciju koja dokazuje tvrdnje iznesene u tekstu. Na predstavljanju knjige sudjelovat će autorica Marina Pijaca, dr. med. vet., i urednik knjige Damir Pijaca, prof.

Riječka književna jutra
2024-10-12 12:30 - 14:00 | Book Caffe Dnevni Boravak, Ciottina 12a, Rijeka, 51000
Na ovom susretu bit će promovirana knjiga poezije „Dan Dare in the Galaxy Caffe“, koju potpisuju Željko Buklijaš i Tommy Stroller. Događaj organizira Hrvatsko književno društvo, a voditelji su Mihael Arčon i Valerio Orlić.
